Ауылыбыҙ эргәһендәге йылға аръяғында һауын һыйырҙарының фермаһы була торғайны. Бүрәнәнән һалынған тиҫтәгә яҡын оҙон һарайҙар. Йәйләү осоро там-амланһа мал шуларға инеп тула. Лыҡа тула. Әллә миңә генә шулай тойолдомо икән, белмәйем, көҙ етеп һыйырҙар һарайҙарына ҡайтһа ҡыш һалҡынлығына йылы өҫ-тәлгәндәй итә. Бер рәхәттең, бер биҙаһы, тигәндәй, яҙ етеп Һаҡмарҙан боҙ ҡуҙғалһа – бәлә, һауылған һөттө илткән Ивановка тарафына юл өҙөлә лә ҡуя. Халыҡтан сепараторҙар килтереп һөттө урында эшкәртергә мәжбүрҙәр. Был мәшәҡәтле эш тә һауынсылар иңенә төшә. Улар айыртылған аҡты ҙур һауыттарға бушаталар ҙа ең-дәрен төрөп ебәреп ҡаймаҡты ҡул менән бешәләр. Зиннурҙың әсәһе Фатима апай һауынсы. Беҙ бәләкәйбеҙ әле, яңы беренсе класҡа уҡырға төшкәнбеҙ. Дуҫым дәрес-тәрҙән һуң миңә килә лә тупһанан уҡ яр һала, бөгөн май бешәләр, киттек ҡул яларға, ти.